Anders Hagerup

Anders Askevold Hagerup (født 11. januar 1904, død 27. mai 1979) var en norsk lektor, oversetter og barnebokforfatter som var gift med lyrikeren Inger Hagerup.

Hagerup var cand.philol. fra 1929, og ble sammen med Inger engasjert i Mot Dag på 1930-tallet. Under krigen ble han arrestert under Læreraksjonen i 1942, satt en ukes tid på Grini og deretter sendt til Kirkenes. Han ble løslatt i september 1942.

Anders Hagerup oversatte nærmere nitti bøker, blant dem flere av Agatha Christie. Han skrev lærebøker i tysk, skrev to hørespill for NRK sammen med Inger Hagerup, og skrev selv tre barnebøker: Sissel og Klaus og Jamsis (1950), Tuska puska, eventyr for mindre barn (1951) og Katten som kunne telle til seksti (1965).

Referanser 

Norske barnebokforfattere
Norske hørespillforfattere
Norske oversettere
Norske motstandsfolk under andre verdenskrig